ጠቅላይ ሚኒስትር ዶ/ር አብይ ከሐረሪ፣ ጋምቤላ፣ ቤኒሻንጉል ጉሙዝ፣ አፋርና ሶማሌ ክልል ከተውጣጡ የማኅበረሰብ ተወካዮች ጋር እየተወያዩ ነው
 ጠቅላይ ሚኒስትር ዶክተር አብይ አህመድ ከሐረሪ፣ ጋምቤላ፣ ቤኒሻንጉል ጉሙዝ፣ አፋርና ሶማሌ ክልል ከተውጣጡ የማኅበረሰብ ተወካዮች ጋር እየተወያዩ ነው።በጠቅላይ ሚኒስተር ጽህፈት ቤት እየተካሄደ ባለው ውየይት ላይም ከ3 ሺህ በላይ የማኅበረሰብ ተወካዮች፣ የሃይማኖት መሪዎች እና የሀገር ሽማግሌዎች እየተሳተፉ ነው።በአሁኑ ወቅትም በለውጡ መሠረታዊነትና አካሄድ ዙሪያ ምክክር እያደረጉ መሆኑን ከጠቅላይ ሚኒስትር ጽህፈት ቤት ያገኘነው መረጃ ያመለክታል።ጠቅላይ ሚኒስትር ዶክተር አብይ አህመድ በውይይቱ ላይ ባደረጉት ንግግር፥ የከረሙ መዋቅራዊ ችግሮቻችንን በአንድ ጀንበር ለመፍታት አይቻልም ብለዋል።የመንግሥትን የለውጥ እንቅስቃሴ መደገፍ እንዲችሉ የተቋማትን ዐቅም መገንባት አስፈላጊ ነው ያሉ ሲሆን፥ ከዚህም በተጨማሪ የዴሞክራሲ ሥርዓቱን ለማዳበር የሕዝቦች ፈጣንና ወትሮ ዝግጁነት ያለው ተሳትፎ አስፈላጊ እንደሆነ ገልፀዋል።የምንፈልጋትን ኢትዮጵያ ለማየትት የሁላችንንም ተሳትፎ ይፈልጋል ሲሉም ተናግረዋል። 